સમિતિમાં એકમાત્ર ક્રિકેટર ડાયના એદલજી છે જેઓ ખેલાડીઓનું એસોસિયેશન હોવું જોઈએ તેવો મત ધરાવે છે. હાલ એકમાત્ર કર્ણાટકમાં ખેલાડીઓનું એસોસિયેશન છે બાકીના એક પણ સ્ટેટમાં કોઈ ક્રિકેટર બોર્ડના સભ્ય નથી. આ પરિસ્થિતિ સુધારવા પર તેમનું ફોકસ રહેશે. રામચંદ્ર ગુહાએ છેલ્લા ત્રણ દાયકામાં ભારત ઉપરાંત આંતરરાષ્ટ્રીય ક્રિકેટનો ઇતિહાસ આલેખ્યો છે. અ કોર્નર ઓફ ફોરેન ફિલ્ડ, ધ સ્ટેટ્સ ઓફ ઈન્ડિયન ક્રિકેટ, વિકેટ્સ ઈન ધ ઈસ્ટ સહિતનાં પુસ્તકો તેમની ક્રિકેટની સમજણને ઉજાગર કરે છે. આ બંને સાથે વહીવટી કામોના અનુભવી વિનોદ રાય અને વિક્રમ લિમયેનું વલણ પણ મહત્ત્વનું રહેશે. ટૂંકમાં, આ ચાર વહીવટદારોની કમિટી ભારતીય ક્રિકેટને કઈ દિશામાં દોરી જાય છે તેના પર ભારતીય ક્રિકેટનું ભવિષ્ય નિર્ભર છે.